nibzard/narodne-novine-full-text-markdown huggingface dataset:
### NN 20/2020 (21.2.2020.), Odluka o iznosu novčane naknade za privremeno obnašanje druge dužnosti i iznosu novčane naknade za dodatnu dužnost

MINISTARSTVO OBRANE

497

Na temelju članka 55. stavka 4. i članka 55.a stavka 3. Zakona o službi u Oružanim snagama Republike Hrvatske (»Narodne novine«, br. 73/13, 75/15, 50/16, 30/18 i 125/19), donosim

ODLUKU

O IZNOSU NOVČANE NAKNADE ZA PRIVREMENO OBNAŠANJE DRUGE DUŽNOSTI I IZNOSU NOVČANE NAKNADE ZA DODATNU DUŽNOST

I.

Djelatna vojna osoba koja uz svoju dužnost privremeno obnaša i dužnost neposredno nadređenog zapovjednika, odnosno čelnika ustrojstvene jedinice u koju je raspoređena zbog privremene odsutnosti, odnosno spriječenosti neposredno nadređenog zapovjednika odnosno čelnika ustrojstvene jedinice, ostvaruje pravo na novčanu naknadu u visini 10% umnoška osnovice za obračun plaće i koeficijenta ustrojbenog mjesta druge dužnosti na koju je raspoređena djelatna vojna osoba.

II.

Časnik i dočasnik koji je uz svoju dužnost istodobno dodatno raspoređen na zapovjednu ili drugu dužnost u drugoj ustrojstvenoj jedinici Oružanih snaga u skladu s uvjetima ustrojbenog mjesta i osobnom vojnostručnom specijalnosti ostvaruje pravo na novčanu naknadu u visini 10% umnoška osnovice za obračun plaće i koeficijenta ustrojbenog mjesta druge dužnosti na koju je raspoređena djelatna vojna osoba.

III.

Pravo na naknadu iz točaka I. i II. ove Odluke pripada djelatnoj vojnoj osobi kada drugu i dodatnu dužnost obnaša dulje od 30 dana.

IV.

Danom stupanja na snagu ove Odluke prestaje važiti Odluka o novčanoj naknadi za obnašanje druge dužnosti (»Narodne novine«, br. 138/15).

V.

Ova Odluka stupa na snagu prvoga dana od dana objave u »Narodnim novinama«.

Klasa: 023-03/20-03/1

Urbroj: 512-01-20-124

Zagreb, 17. veljače 2020.

Potpredsjednik
 Vlade Republike Hrvatske
 i ministar obrane
 Damir Krstičević, v. r.
### NN 20/2020 (21.2.2020.), Odluka o dopunama Odluke o vrednovanju programa međunarodne vojne izobrazbe

MINISTARSTVO OBRANE

498

Na temelju članka 85. stavka 3. Zakona o službi u Oružanim snagama Republike Hrvatske (»Narodne novine« br. 73/13, 75/15, 27/16, 30/18 i 125/19), donosim

ODLUKU

O DOPUNAMA ODLUKE O VREDNOVANJU PROGRAMA MEĐUNARODNE VOJNE IZOBRAZBE

I.

U Odluci o vrednovanju programa međunarodne vojne izobrazbe (»Narodne novine« br. 131/13, 37/16, 121/16 i 31/19) u prilogu 1. Popis programa slijedno-rastuće časničke izobrazbe I, II, III i IV razine – PROGRAMI SLIJEDNO-RASTUĆE ČASNIČKE IZOBRAZBE 2. RAZINE – NAPREDNA ČASNIČKA IZOBRAZBA, iza rednog broja 40. dodaju se redni brojevi 41. i 42.

U prilogu 3. Popis programa funkcionalnih izobrazbi, FUNKCIONALNA IZOBRAZBA, iza rednog broja 827. dodaju se redni brojevi 828., 829., 830., 831., 832., 833., 834., 835., 836., 837., 838., 839., 840., 841., 842., 843., 844., 845., 846., 847., 848. i 849.

II.

Dopuna Priloga 1. i 3. iz točke I. ove Odluke sastavni su dijelovi ove Odluke i neće se objaviti u »Narodnim novinama«.

III.

Ova Odluka stupa na snagu osmoga dana od dana objave u »Narodnim novinama«.

Klasa: 023-03/20-03/1

Urbroj: 512-01-20-123

Zagreb, 17. veljače 2020.

Potpredsjednik
 Vlade Republike Hrvatske
 i ministar obrane
 Damir Krstičević, v. r.
### NN 20/2020 (21.2.2020.), Pravilnik o izmjenama Pravilnika o ocjenjivanju djelatnih vojnih osoba

MINISTARSTVO OBRANE

495

Na temelju članka 107. stavka 4. Zakona o službi u Oružanim snagama Republike Hrvatske (»Narodne novine«, br. 73/13, 75/15, 50/16, 30/18 i 125/19), donosim

PRAVILNIK

O IZMJENAMA PRAVILNIKA O OCJENJIVANJU DJELATNIH VOJNIH OSOBA

Članak 1.

U Pravilniku o ocjenjivanju djelatnih vojnih osoba (»Narodne novine«, br. 114/14, 134/15, 5/17 i 26/19) u članku 5. stavak 2. mijenja se i glasi:

»(2) Osoba koja je neposredno nadređena ocjenjivanoj djelatnoj vojnoj osobi može prenijeti ovlast za ocjenjivanje svojem zamjeniku, ako je ustrojbeno mjesto zamjenika propisano knjigom ustroja ili pravilnikom o unutarnjem redu, koji postaje prvoocjenjivač, a osoba koja je prenijela tu ovlast drugoocjenjivač, što se evidentira u popisu ocjenjivanih osoba i ocjenjivača iz članka 6. ovoga Pravilnika.«

Članak 2.

Članak 13. briše se.

Članak 3.

U članku 22. stavku 1. riječi: »i ako kadrovski savjet odgovarajuće razine nije dao prethodno mišljenje«, brišu se.

U stavku 2. riječi: »i prethodnog mišljenja kadrovskog savjeta«, brišu se.

Članak 4.

Članak 1. ovoga Pravilnika ne primjenjuju se na ocjenjivanje djelatnih vojnih osoba za 2019. godinu.

Članak 5.

Ovaj Pravilnik stupa na snagu prvoga dana od dana objave u »Narodnim novinama«.

Klasa: 023-03/20-04/4

Urbroj: 512-01-20-1

Zagreb, 17. veljače 2020.

Potpredsjednik
 Vlade Republike Hrvatske
 i ministar obrane
 Damir Krstičević, v. r.
### NN 20/2020 (21.2.2020.), Pravilnik o izmjenama i dopuni Pravilnika o tajnosti podataka obrane

MINISTARSTVO OBRANE

496

Na temelju članka 13. stavka 5. Zakona o obrani (»Narodne novine«, br. 73/13, 75/15, 27/16, 110/17 – Odluka Ustavnog suda Republike Hrvatske, 30/18 i 70/19) i članka 10. Zakona o tajnosti podataka (»Narodne novine«, br. 79/07 i 86/12) donosim

PRAVILNIK

O IZMJENAMA I DOPUNI PRAVILNIKA O TAJNOSTI PODATAKA OBRANE

Članak 1.

U Pravilniku o tajnosti podataka obrane (»Narodne novine«, br. 67/18) u članku 8. stavku 2. točki 6. riječi: »i civilnim lokacijama i građevinama posebno važnim za obranu razine mjerila krupnijeg od 1:5000 %« brišu se.

U članku 8. stavku 2. točka 32. briše se.

Članak 2.

U članku 9. stavku 2. točki 2. riječi: »i civilnih lokacija i građevina posebno važnih za obranu« brišu se.

U točki 27. iza riječi: »sudionika« dodaje se riječ: »obrambenih«.

U točki 30. riječi: »mjerila 1:5000 i sitnijim« i riječi: »te civilne lokacije i građevine posebno važne za obranu« brišu se.

U točki 35. riječi: »te civilnim lokacijama i građevinama posebno važnim za obranu« brišu se.

Članak 3.

U članku 36. stavak 4. mijenja se i glasi:

»(4) Evidentirani zahtjevi u informacijskom sustavu personalnog upravljanja podnose se Uredu Vijeća za nacionalnu sigurnost«.

Članak 4.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 023-03/20-04/6

Urbroj: 512-01-20-1

Zagreb, 17. veljače 2020.

Potpredsjednik
 Vlade Republike Hrvatske
 i ministar obrane
 Damir Krstičević, v. r.
### NN 20/2020 (21.2.2020.), Pravilnik o izmjeni Pravilnika o obliku i sadržaju identifikacijske vojne iskaznice

MINISTARSTVO OBRANE

494

Na temelju članka 24. stavka 2. Zakona o službi u Oružanim snagama Republike Hrvatske (»Narodne novine«, br. 73/13, 75/15, 50/16, 30/18 i 125/19) donosim

PRAVILNIK

O IZMJENI PRAVILNIKA O OBLIKU I SADRŽAJU IDENTIFIKACIJSKE VOJNE ISKAZNICE

Članak 1.

U Pravilniku o obliku i sadržaju identifikacijske vojne iskaznice (»Narodne novine«, br. 99/14 i 112/14 – ispravak) članak 11. mijenja se i glasi:

»Članak 11.

(1) Pripadnik Oružanih snaga obvezan je na dan prestanka službe donijeti identifikacijsku vojnu iskaznicu nadležnom personalnom djelatniku ustrojstvene jedinice u kojoj je bio na službi, radi njezina poništenja.

(2) Personalni djelatnik iz stavka 1. ovoga članka dužan je identifikacijsku vojnu iskaznicu poništiti na način da se na poleđini identifikacijske vojne iskaznice u gornjem dijelu gdje se nalazi barkod bušilicom za papir izbuše dvije rupe i jedna rupa na prednjoj strani u središnjem dijelu lijevo od slike (u prostoru između podataka Važi do Date of expiry i slike).

(3) Personalni djelatnik iz stavka 1. ovoga članka dužan je presliku poništene identifikacijske vojne iskaznice iz stavka 1. dostaviti upravi nadležnoj za ljudske potencijale.

(4) Poništena identifikacijske vojna iskaznica vraća se osobi iz stavka 1. ovoga članka.«

Članak 2.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 023-03/20-04/5

Urbroj: 512-01-20-1

Zagreb, 17. veljače 2020.

Potpredsjednik
 Vlade Republike Hrvatske
 i ministar obrane
 Damir Krstičević, v. r.
### NN 20/2020 (21.2.2020.), Odluka o osnivanju Ureda predsjednice Republike Hrvatske po prestanku obnašanja dužnosti

Vlada Republike Hrvatske

487

Na temelju članka 2. Uredbe o Uredu predsjednika Republike Hrvatske po prestanku obnašanja dužnosti (»Narodne novine«, broj 19/20) i članka 32. stavka 2. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18), Vlada Republike Hrvatske je na sjednici održanoj 21. veljače 2020. godine donijela

ODLUKU

O OSNIVANJU UREDA PREDSJEDNICE REPUBLIKE HRVATSKE PO PRESTANKU OBNAŠANJA DUŽNOSTI

I.

Osniva se Ured predsjednice Republike Hrvatske po prestanku obnašanja dužnosti (u daljnjem tekstu: Ured), a na temelju zahtjeva koji je Vladi Republike Hrvatske podnijela Kolinda Grabar-Kitarović kojoj je dužnost predsjednice Republike Hrvatske prestala 18. veljače 2020. godine.

Sjedište Ureda je u Zagrebu.

II.

Zadužuje se tijelo državne uprave u čijem je djelokrugu upravljanje državnom imovinom, odnosno predstojnik Ureda predsjednika Vlade Republike Hrvatske ako se radi o rezidencijalnom objektu, dati na uporabu nekretninu koju će koristiti Ured najkasnije u roku od 30 dana od dana stupanja na snagu ove Odluke.

III.

Rad Ureda u 2020. godini financirat će se na teret pozicija Proračunske zalihe Državnog proračuna Republike Hrvatske za 2020. godinu.

Ured će najkasnije u roku od 30 dana od dana stupanja na snagu ove Odluke dostaviti Uredu za opće poslove Hrvatskoga sabora i Vlade Republike Hrvatske i Ministarstvu financija financijski plan i godišnji plan rada za 2020. godinu.

IV.

Na temelju akata iz točke III. stavka 2. ove Odluke Vlada Republike Hrvatske će donijeti Rješenje o odobrenju sredstava na teret Proračunske zalihe Državnog proračuna Republike Hrvatske za 2020. godinu.

U slučaju donošenja izmjena i dopuna Državnog proračuna Republike Hrvatske za 2020. godinu i projekcija za 2021. i 2022. godinu, financijska sredstva koja su utrošena za rad Ureda na teret Proračunske zalihe Državnog proračuna Republike Hrvatske za 2020. godinu prenose se na proračunske pozicije Ureda.

V.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/20-04/43

Urbroj: 50301-25/06-20-1

Zagreb, 21. veljače 2020.

Predsjednik
 mr. sc. Andrej Plenković, v. r.
### NN 21/2020 (26.2.2020.), Odluka o imenovanju šefice Protokola predsjednika Republike Hrvatske

PREDSJEDNIK REPUBLIKE HRVATSKE

511

Na temelju odredbe članka 106. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske) te članka 4. stavka 1. podstavka 6. Odluke o Uredu predsjednika Republike Hrvatske (»Narodne novine«, broj 18/20), donosim

ODLUKU

O IMENOVANJU ŠEFICE PROTOKOLA PREDSJEDNIKA REPUBLIKE HRVATSKE

DRAGANA PODNER imenuje se šeficom Protokola predsjednika Republike Hrvatske.

Ova Odluka stupa na snagu danom donošenja.

Klasa: 080-02/20-01/26

Urbroj: 71-06-01/1-20-1

Zagreb, 21. veljače 2020.

Predsjednik
 Republike Hrvatske
 Zoran Milanović, v. r.
### NN 21/2020 (26.2.2020.), Odluka o imenovanju savjetnika predsjednika Republike Hrvatske za vanjsku i europsku politiku

PREDSJEDNIK REPUBLIKE HRVATSKE

505

Na temelju odredbe članka 106. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske) te članka 4. stavka 1. podstavka 3. Odluke o Uredu predsjednika Republike Hrvatske (»Narodne novine«, broj 18/20), donosim

ODLUKU

O IMENOVANJU SAVJETNIKA PREDSJEDNIKA REPUBLIKE HRVATSKE ZA VANJSKU I EUROPSKU POLITIKU

ORSAT MILJENIĆ, predstojnik Ureda predsjednika Republike Hrvatske, imenuje se i savjetnikom predsjednika Republike Hrvatske za vanjsku i europsku politiku.

Ova Odluka stupa na snagu danom donošenja.

Klasa: 080-02/20-01/20

Urbroj: 71-06-01/1-20-1

Zagreb, 21. veljače 2020.

Predsjednik
 Republike Hrvatske
 Zoran Milanović, v. r.
### NN 21/2020 (26.2.2020.), Odluka o imenovanju savjetnika predsjednika Republike Hrvatske za obranu i nacionalnu sigurnost

PREDSJEDNIK REPUBLIKE HRVATSKE

507

Na temelju odredbe članka 106. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske) te članka 4. stavka 1. podstavka 3. Odluke o Uredu predsjednika Republike Hrvatske (»Narodne novine«, broj 18/20), donosim

ODLUKU

O IMENOVANJU SAVJETNIKA PREDSJEDNIKA REPUBLIKE HRVATSKE ZA OBRANU I NACIONALNU SIGURNOST

DRAGAN LOZANČIĆ imenuje se savjetnikom predsjednika Republike Hrvatske za obranu i nacionalnu sigurnost.

Ova Odluka stupa na snagu danom donošenja.

Klasa: 080-02/20-01/22

Urbroj: 71-06-01/1-20-1

Zagreb, 21. veljače 2020.

Predsjednik
 Republike Hrvatske
 Zoran Milanović, v. r.
### NN 21/2020 (26.2.2020.), Odluka o imenovanju predstojnika Ureda predsjednika Republike Hrvatske

PREDSJEDNIK REPUBLIKE HRVATSKE

504

Na temelju odredbe članka 106. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske) te članka 4. stavka 1. podstavka 1. Odluke o Uredu predsjednika Republike Hrvatske (»Narodne novine«, broj 18/20), donosim

ODLUKU

O IMENOVANJU PREDSTOJNIKA UREDA PREDSJEDNIKA REPUBLIKE HRVATSKE

ORSAT MILJENIĆ imenuje se predstojnikom Ureda predsjednika Republike Hrvatske.

Ova Odluka stupa na snagu danom donošenja.

Klasa: 080-02/20-01/19

Urbroj: 71-06-01/1-20-1

Zagreb, 21. veljače 2020.

Predsjednik
 Republike Hrvatske
 Zoran Milanović, v. r.
### NN 21/2020 (26.2.2020.), Odluka o imenovanju posebnog savjetnika predsjednika Republike Hrvatske za ekonomiju

PREDSJEDNIK REPUBLIKE HRVATSKE

514

Na temelju odredbe članka 106. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske) te članka 5. stavka 1. Odluke o Uredu predsjednika Republike Hrvatske (»Narodne novine«, broj 18/20), donosim

ODLUKU

O IMENOVANJU POSEBNOG SAVJETNIKA PREDSJEDNIKA REPUBLIKE HRVATSKE ZA EKONOMIJU

VELIBOR MAČKIĆ imenuje se posebnim savjetnikom predsjednika Republike Hrvatske za ekonomiju.

Ova Odluka stupa na snagu danom donošenja.

Klasa: 080-02/20-01/29

Urbroj: 71-06-01/1-20-1

Zagreb, 21. veljače 2020.

Predsjednik
 Republike Hrvatske
 Zoran Milanović, v. r.
### NN 21/2020 (26.2.2020.), Odluka o imenovanju posebnog savjetnika predsjednika Republike Hrvatske za veterane Domovinskog rata

PREDSJEDNIK REPUBLIKE HRVATSKE

513

Na temelju odredbe članka 106. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske) te članka 5. stavka 1. Odluke o Uredu predsjednika Republike Hrvatske (»Narodne novine«, broj 18/20), donosim

ODLUKU

O IMENOVANJU POSEBNOG SAVJETNIKA PREDSJEDNIKA REPUBLIKE HRVATSKE ZA VETERANE DOMOVINSKOG RATA

Umirovljeni general-pukovnik MARIJAN MAREKOVIĆ imenuje se posebnim savjetnikom predsjednika Republike Hrvatske za veterane Domovinskog rata.

Ova Odluka stupa na snagu danom donošenja.

Klasa: 080-02/20-01/28

Urbroj: 71-06-01/1-20-1

Zagreb, 21. veljače 2020.

Predsjednik
 Republike Hrvatske
 Zoran Milanović, v. r.
### NN 21/2020 (26.2.2020.), Odluka o imenovanju posebnog savjetnika predsjednika Republike Hrvatske za energiju i klimu

PREDSJEDNIK REPUBLIKE HRVATSKE

515

Na temelju odredbe članka 106. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske) te članka 5. stavka 1. Odluke o Uredu predsjednika Republike Hrvatske (»Narodne novine«, broj 18/20), donosim

ODLUKU

O IMENOVANJU POSEBNOG SAVJETNIKA PREDSJEDNIKA REPUBLIKE HRVATSKE ZA ENERGIJU I KLIMU

JULIJE DOMAC imenuje se posebnim savjetnikom predsjednika Republike Hrvatske za energiju i klimu.

Ova Odluka stupa na snagu danom donošenja.

Klasa: 080-02/20-01/30

Urbroj: 71-06-01/1-20-1

Zagreb, 21. veljače 2020.

Predsjednik
 Republike Hrvatske
 Zoran Milanović, v. r.
### NN 21/2020 (26.2.2020.), Odluka o imenovanju pomoćnika glasnogovornika Ureda predsjednika Republike Hrvatske

PREDSJEDNIK REPUBLIKE HRVATSKE

512

Na temelju odredbe članka 106. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske) te članka 4. stavka 1. podstavka 8. Odluke o Uredu predsjednika Republike Hrvatske (»Narodne novine«, broj 18/20), donosim

ODLUKU

O IMENOVANJU POMOĆNIKA GLASNOGOVORNIKA UREDA PREDSJEDNIKA REPUBLIKE HRVATSKE

BARTOL ŠIMUNIĆ imenuje se pomoćnikom glasnogovornika Ureda predsjednika Republike Hrvatske.

Ova Odluka stupa na snagu danom donošenja.

Klasa: 080-02/20-01/27

Urbroj: 71-06-01/1-20-1

Zagreb, 21. veljače 2020.

Predsjednik
 Republike Hrvatske
 Zoran Milanović, v. r.
### NN 21/2020 (26.2.2020.), Odluka o imenovanju savjetnice predsjednika Republike Hrvatske za odgoj i obrazovanje

PREDSJEDNIK REPUBLIKE HRVATSKE

508

Na temelju odredbe članka 106. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske) te članka 4. stavka 1. podstavka 3. Odluke o Uredu predsjednika Republike Hrvatske (»Narodne novine«, broj 18/20), donosim

ODLUKU

O IMENOVANJU SAVJETNICE PREDSJEDNIKA REPUBLIKE HRVATSKE ZA ODGOJ I OBRAZOVANJE

JADRANKA ŽARKOVIĆ imenuje se savjetnicom predsjednika Republike Hrvatske za odgoj i obrazovanje.

Ova Odluka stupa na snagu danom donošenja.

Klasa: 080-02/20-01/23

Urbroj: 71-06-01/1-20-1

Zagreb, 21. veljače 2020.

Predsjednik
 Republike Hrvatske
 Zoran Milanović, v. r.
### NN 21/2020 (26.2.2020.), Odluka o imenovanju savjetnice predsjednika Republike Hrvatske za ljudska prava i civilno društvo

PREDSJEDNIK REPUBLIKE HRVATSKE

509

Na temelju odredbe članka 106. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske) te članka 4. stavka 1. podstavka 3. Odluke o Uredu predsjednika Republike Hrvatske (»Narodne novine«, broj 18/20), donosim

ODLUKU

O IMENOVANJU SAVJETNICE PREDSJEDNIKA REPUBLIKE HRVATSKE ZA LJUDSKA PRAVA I CIVILNO DRUŠTVO

MELITA MULIĆ imenuje se savjetnicom predsjednika Republike Hrvatske za ljudska prava i civilno društvo.

Ova Odluka stupa na snagu danom donošenja.

Klasa: 080-02/20-01/24

Urbroj: 71-06-01/1-20-1

Zagreb, 21. veljače 2020.

Predsjednik
 Republike Hrvatske
 Zoran Milanović, v. r.
### NN 21/2020 (26.2.2020.), Odluka o imenovanju glavne tajnice Ureda predsjednika Republike Hrvatske

PREDSJEDNIK REPUBLIKE HRVATSKE

506

Na temelju odredbe članka 106. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske) te članka 4. stavka 1. podstavka 5. Odluke o Uredu predsjednika Republike Hrvatske (»Narodne novine«, broj 18/20), donosim

ODLUKU

O IMENOVANJU GLAVNE TAJNICE UREDA PREDSJEDNIKA REPUBLIKE HRVATSKE

MIRJAM KATULIĆ imenuje se glavnom tajnicom Ureda predsjednika Republike Hrvatske.

Ova Odluka stupa na snagu danom donošenja.

Klasa: 080-02/20-01/21

Urbroj: 71-06-01/1-20-1

Zagreb, 21. veljače 2020.

Predsjednik
 Republike Hrvatske
 Zoran Milanović, v. r.
### NN 21/2020 (26.2.2020.), Odluka o imenovanju glasnogovornika Ureda predsjednika Republike Hrvatske

PREDSJEDNIK REPUBLIKE HRVATSKE

510

Na temelju odredbe članka 106. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske) te članka 4. stavka 1. podstavka 7. Odluke o Uredu predsjednika Republike Hrvatske (»Narodne novine«, broj 18/20), donosim

ODLUKU

O IMENOVANJU GLASNOGOVORNIKA UREDA PREDSJEDNIKA REPUBLIKE HRVATSKE

NIKOLA JELIĆ imenuje se glasnogovornikom Ureda predsjednika Republike Hrvatske.

Ova Odluka stupa na snagu danom donošenja.

Klasa: 080-02/20-01/25

Urbroj: 71-06-01/1-20-1

Zagreb, 21. veljače 2020.

Predsjednik
 Republike Hrvatske
 Zoran Milanović, v. r.
### NN 21/2020 (26.2.2020.), Odluka o imenovanju u Oružanim snagama Republike Hrvatske

PREDSJEDNIK REPUBLIKE HRVATSKE

517

Na temelju članka 100. stavaka 1. i 2. Ustava Republike Hrvatske (»Narodne novine« broj 56/90., 135/97., 113/00., 28/01., 76/10. i 05/14. – Odluka Ustavnog suda Republike Hrvatske) i članka 7. stavka 1. podstavka 8. Zakona o obrani (»Narodne novine« broj 73/13., 75/15., 27/16., 110/17. – Odluka Ustavnog suda Republike Hrvatske, 30/18. i 70/19.), na prijedlog Vlade Republike Hrvatske i nakon pribavljenog mišljenja Odbora za obranu Hrvatskoga sabora, donosim

ODLUKU

O IMENOVANJU U ORUŽANIM SNAGAMA REPUBLIKE HRVATSKE

I.

Viceadmiral ROBERT HRANJ imenuje se na dužnost načelnika Glavnog stožera Oružanih snaga Republike Hrvatske.

II.

Ova Odluka stupa na snagu dana 1. ožujka 2020. godine.

Klasa: 805-02/20-01/02

Urbroj: 71-03-01-01/2-20-02

Zagreb, 21. veljače 2020.

PREDSJEDNIK REPUBLIKE
 I VRHOVNI ZAPOVJEDNIK
 ORUŽANIH SNAGA
 Zoran Milanović, v. r.
### NN 21/2020 (26.2.2020.), Odluka o razrješenju u Oružanim snagama Republike Hrvatske

PREDSJEDNIK REPUBLIKE HRVATSKE

516

Na temelju članka 100. stavaka 1. i 2. Ustava Republike Hrvatske (»Narodne novine« broj 56/90., 135/97., 113/00., 28/01., 76/10. i 05/14. – Odluka Ustavnog suda Republike Hrvatske) i članka 7. stavka 1. podstavka 9. Zakona o obrani (»Narodne novine« broj 73/13., 75/15., 27/16., 110/17. – Odluka Ustavnog suda Republike Hrvatske, 30/18. i 70/19.), na prijedlog Vlade Republike Hrvatske i nakon pribavljenog mišljenja Odbora za obranu Hrvatskoga sabora, donosim

ODLUKU

O RAZRJEŠENJU U ORUŽANIM SNAGAMA REPUBLIKE HRVATSKE

I.

General zbora MIRKO ŠUNDOV razrješuje se dužnosti načelnika Glavnog stožera Oružanih snaga Republike Hrvatske, radi isteka mandata.

II.

Ova Odluka stupa na snagu dana 29. veljače 2020. godine.

Klasa: 805-02/20-01/01

Urbroj: 71-03-01-01/2-20-02

Zagreb, 21. veljače 2020.

PREDSJEDNIK REPUBLIKE
 I VRHOVNI ZAPOVJEDNIK
 ORUŽANIH SNAGA
 Zoran Milanović, v. r.
### NN 21/2020 (26.2.2020.), Izmjene i dopune Statuta Hrvatske javnobilježničke komore

Hrvatska javnobilježnička komora

527

Hrvatska javnobilježnička komora je na Skupštini održanoj 14. prosinca 2019., na temelju članaka 133. stavka 1. točke 1. Zakona o javnom bilježništvu (»Narodne novine« br. 78/93, 29/94, 162/98, 16/07, 75/09, 120/16), donijela

IZMJENE I DOPUNE STATUTA

HRVATSKE JAVNOBILJEŽNIČKE KOMORE

Članak 1.

Članak 7. Statuta Hrvatske javnobilježničke komore mijenja se i glasi:

1) Skupštinu čine svi javni bilježnici upisani u upisnik Komore te predsjednik i četrnaest članova Udruge javnobilježničkih prisjednika, savjetnika i vježbenika iz reda javnobilježničkih prisjednika i savjetnika, koje na vrijeme od tri godine izaberu iz redova svoje Udruge.

2) Članovi Skupštine dužni su dolaziti na sjednice Skupštine i obavljati dužnosti na koje su izabrani.

3) Troškove koje predsjednik i četrnaest članova Udruge imaju glede sudjelovanja u radu Skupštine padaju na teret Komore.

Članak 2.

Članak 33. Statuta Hrvatske javnobilježničke komore mijenja se i glasi:

1) Tijela udruge iz članka 30. ovog statuta su skupština i predsjedništvo.

2) Skupštinu Udruge čine svi javnobilježnički prisjednici, savjetnici i vježbenici.

3) Predsjedništvo Udruge čine predsjednik i predstavnici Udruge u tijelima Komore koje izabire skupština Udruge na vrijeme od tri godine.

4) Pravila o radu, kvorumu i odlučivanju Skupštine Komore na odgovarajući se način primjenjuju na rad, kvorum i odlučivanje skupštine Udruge iz stavka 1. ovog članka, ako pravilima Udruge nije drugačije određeno.

Članak 3.

Ove izmjene i dopune Statuta Hrvatske javnobilježničke komore stupaju na snagu osmoga dana od dana objave u »Narodnim novinama«.

Broj: HJK-O-261/19

Zagreb, 14. prosinca 2019.

HRVATSKA JAVNOBILJEŽNIČKA KOMORA

Predsjednica
 Zvijezdana Rauš-Klier, v. r.
### NN 21/2020 (26.2.2020.), Indeks potrošačkih cijena u siječnju 2020.

Državni zavod za statistiku

524

Državni zavod za statistiku objavljuje

INDEKS

POTROŠAČKIH CIJENA U SIJEČNJU 2020.

Indeks potrošačkih cijena u siječnju 2020. u odnosu na prosinac 2019. iznosi 99,7.

Klasa: 957-04/20-01/1

Urbroj: 555-06-06-01-20-4

Zagreb, 21. veljače 2020.

Glavna ravnateljica
 Lidija Brković, v. r.
### NN 21/2020 (26.2.2020.), Pravilnik o izmjeni i dopuni Pravilnika o obliku, sadržaju i načinu vođenja Registra vijeća, koordinacija vijeća i predstavnika nacionalnih manjina te obrascima za upis i izdavanje isprava

MINISTARSTVO UPRAVE

519

Na temelju članka 20. Zakona o Registru vijeća, koordinacija vijeća i predstavnika nacionalnih manjina (»Narodne novine«, broj 80/11, 34/12 i 98/19), ministar uprave donosi

PRAVILNIK

O IZMJENI I DOPUNI PRAVILNIKA O OBLIKU, SADRŽAJU I NAČINU VOĐENJA REGISTRA VIJEĆA, KOORDINACIJA VIJEĆA I PREDSTAVNIKA NACIONALNIH MANJINA TE OBRASCIMA ZA UPIS I IZDAVANJE ISPRAVA

Članak 1.

U Pravilniku o obliku, sadržaju i načinu vođenja Registra vijeća, koordinacija vijeća i predstavnika nacionalnih manjina te obrascima za upis i izdavanje isprava (»Narodne novine«, broj 106/11), u članku 12. stavak 1. mijenja se i glasi:

»(1) Ministarstvo izdaje izvadak iz Registra na zahtjev svake zainteresirane osobe.«.

Stavak 2. mijenja se i glasi:

»(2) Izvadak iz Registra izdaje se u obliku računalnog ispisa ili elektroničkog zapisa.«.

Iza stavka 4. dodaje se stavak 5. koji glasi:

»(5) Na zahtjev svake osobe koja ima pravni interes, izvadak može sadržavati određene podatke o prethodnim promjenama koji se iskazuju kao »povijesni prikaz«.«

Članak 2.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/19-01/285

Urbroj: 515-05-03/1-20-3

Zagreb, 20. veljače 2020.

Ministar
 dr. sc. Ivan Malenica, v. r.
### NN 21/2020 (26.2.2020.), Pravilnik o izmjenama Pravilnika o obrascima i načinu vođenja Evidencije vjerskih zajednica u Republici Hrvatskoj

Ministarstvo uprave

518

Na temelju članka 26. stavka 1. Zakona o pravnom položaju vjerskih zajednica (»Narodne novine«, broj 83/02 i 73/13), ministar uprave donosi

PRAVILNIK

O IZMJENAMA PRAVILNIKA O OBRASCIMA I NAČINU VOĐENJA EVIDENCIJE VJERSKIH ZAJEDNICA U REPUBLICI HRVATSKOJ

Članak 1.

U Pravilniku o obrascima i načinu vođenja Evidencije vjerskih zajednica u Republici Hrvatskoj (»Narodne novine«, broj 9/03, 12/03 – ispravak, 24/04, 144/10 i 124/12), u članku 9. stavci 1. i 2. mijenjaju se i glase:

»(1) Ministarstvo nadležno za poslove opće uprave izdaje izvadak iz Evidencije za vjersku zajednicu, organizacijski oblik i za zajednicu vjerskih zajednica na zahtjev svake zainteresirane osobe.

(2) Izvadci iz Evidencije izdaju se u obliku računalnog ispisa ili elektroničkog zapisa.«.

Članak 2.

U članku 13. stavak 1. mijenja se i glasi:

»(1) Obrasci broj 1, 2, 2a, 3, 4 i 5 čiji je oblik i sadržaj propisan ovim Pravilnikom, tiskani su uz Pravilnik i čine njegov sastavni dio.«.

Članak 3.

Članak 3. Pravilnika o izmjenama i dopunama Pravilnika o obrascima i načinu vođenja evidencije vjerskih zajednica u Republici Hrvatskoj (»Narodne novine«, broj 144/10) briše se.

Članak 4.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-02/19-01/286

Urbroj: 515-05-03/1-20-3

Zagreb, 20. veljače 2020.

Ministar
 dr. sc. Ivan Malenica, v. r.
### NN 22/2020 (28.2.2020.), Zakon o izmjenama i dopuni Zakona o posebnom porezu na kavu i bezalkoholna pića

Hrvatski sabor

532

Na temelju članka 89. Ustava Republike Hrvatske, donosim

ODLUKU

O PROGLAŠENJU ZAKONA O IZMJENAMA I DOPUNI ZAKONA O POSEBNOM POREZU NA KAVU I BEZALKOHOLNA PIĆA

Proglašavam Zakon o izmjenama i dopuni Zakona o posebnom porezu na kavu i bezalkoholna pića, koji je Hrvatski sabor donio na sjednici 21. veljače 2020. godine.

Klasa: 011-01/20-01/09
 Urbroj: 71-06-01/1-20-2
 Zagreb, 25. veljače 2020.

Predsjednik
 Republike Hrvatske
 Zoran Milanović, v. r.

ZAKON

O IZMJENAMA I DOPUNI ZAKONA O POSEBNOM POREZU NA KAVU I BEZALKOHOLNA PIĆA

Članak 1.

U Zakonu o posebnom porezu na kavu i bezalkoholna pića (»Narodne novine«, br. 72/13. i 121/19.) u članku 4. stavak 3. mijenja se i glasi:

»(3) U smislu ovoga Zakona bezalkoholnim pićima smatraju se proizvodi navedeni u točkama 1. – 3. ovoga stavka, osim proizvoda koji se sukladno posebnim propisima smatraju hranom za posebne prehrambene potrebe ili dodacima prehrani:

1. pića iz tarifnih oznaka KN 2009 i 2202 te ostala pića s udjelom alkohola ne većim od 1,2 % iz tarifne oznake KN 2204, 2205, 2206 i 2208, osim pića koja su mješavina piva i bezalkoholnih pića iz tarifne oznake KN 2206 s volumnim udjelom stvarnog alkohola većim od 0,5 % vol,

2. sirupi i koncentrati namijenjeni za pripremu bezalkoholnih pića, neovisno o njihovu razvrstavanju u Kombiniranu nomenklaturu,

3. prašci i granule namijenjeni za pripremu bezalkoholnih pića, neovisno o njihovu razvrstavanju u Kombiniranu nomenklaturu.«.

Članak 2.

U članku 7. stavak 2. mijenja se i glasi:

»(2) Posebni porez na predmete oporezivanja iz članka 4. stavka 3. ovoga Zakona plaća se prema volumenu izraženom u hektolitru bezalkoholnog pića te prema sadržaju šećera, metil-ksantina i taurina.«.

Iza stavka 2. dodaju se novi stavci 3. i 4. koji glase:

»(3) Za voćne nektare i pića iz tarifne oznake KN 2009 koji sadrže dodane šećere iznos posebnog poreza utvrđen na temelju sadržaja šećera umanjuje se za postotni iznos udjela voća koji je sadržan u voćnom nektaru ili piću iz tarifne oznake KN 2009.

(4) Posebni porez ne plaća se na bezalkoholna pića:

1. koja sadrže proizvode iz tarifne oznake KN 0401 do 0404, a ne sadrže metil-ksantine ili taurin

2. iz tarifne oznake KN 2009 i 2202 sa 100-postotnim udjelom voća i/ili povrća, a koja ne sadrže dodane šećere, tvari za zaslađivanje i sladila.«.

Dosadašnji stavci 3., 4. i 5. postaju stavci 5., 6. i 7.

Članak 3.

U članku 26. točki 2. riječi: »članak 7. stavak 1., 2., 3., 4. i 5.« zamjenjuju se riječima: »članak 7. stavak 1., 2., 3. i 5.«.

PRIJELAZNE I ZAVRŠNE ODREDBE

Članak 4.

Ministar financija uskladit će provedbeni propis iz članka 4. stavka 4. Zakona o posebnom porezu na kavu i bezalkoholna pića (»Narodne novine«, br. 72/13. i 121/19.) s odredbama ovoga Zakona u roku od 90 dana od dana njegova stupanja na snagu.

Članak 5.

Ovaj Zakon stupa na snagu prvoga dana od dana objave u »Narodnim novinama«.

Klasa: 022-03/20-01/07
 Zagreb, 21. veljače 2020.

HRVATSKI SABOR

Predsjednik
 Hrvatskoga sabora
 Gordan Jandroković, v. r.
### NN 22/2020 (28.2.2020.), Plan prijma u državnu službu u Ured pravobraniteljice za ravnopravnost spolova za 2020.

PRAVOBRANITELJICA ZA RAVNOPRAVNOST SPOLOVA

553

Na temelju članka 43. stavka 2. točke c. Zakona o državnim službenicima (»Narodne novine« broj 92/05, 142/06, 77/07, 107/07, 27/08, 34/11, 49/11, 150/11, 34/12, 49/12, 37/13, 38/13, 1/15., 138/15 i 61/17), a sukladno Državnom proračunu Republike Hrvatske za 2020. (»Narodne novine« broj 117/19.) Pravobraniteljica za ravnopravnost spolova utvrđuje

PLAN

PRIJMA U DRŽAVNU SLUŽBU U URED PRAVOBRANITELJICE ZA RAVNOPRAVNOST SPOLOVA ZA 2020.

Članak 1.

Ovim Planom prijma u državnu službu (u daljnjem tekstu: Plan) utvrđuje se prijam državnih službenika/ica u Ured Pravobraniteljice za ravnopravnost spolova za 2020.

Članak 2.

Plan sadrži stvarno stanje popunjenosti radnih mjesta u Uredu Pravobraniteljice za ravnopravnost spolova te potreban broj državnih službenika/ica na neodređeno vrijeme za 2020.

Članak 3.

U Uredu Pravobraniteljice za ravnopravnost spolova od 13 službeničkih radnih mjesta popunjeno je 11 na kojima je raspoređeno 10 državnih službenika/ica na neodređeno vrijeme i 1 službenik/ica na određeno vrijeme.

Članak 4.

U Uredu Pravobraniteljice za ravnopravnost spolova u 2020., sukladno predviđenim financijskim sredstvima u Državnom proračunu Republike Hrvatske za 2020. te suglasnosti Ministarstva financija, klasa: 100-01/20-01/4, urbroj: 513-05-01-20-2 od 20. veljače 2020., planira se prijam na neodređeno vrijeme:

– 2 (dva) službenika/ice sa završenim preddiplomskim i diplomskim sveučilišnim studijem ili integriranim preddiplomskim i diplomskim sveučilišnim studijem ili specijalističkim diplomskim stručnim studijem.

Na temelju ovog Plana slobodno radno mjesto iz stavka jedan ovog članka popunit će se putem javnog natječaja, internog oglasa, napredovanja ili premještaja.

Članak 5.

Plan stupa na snagu danom donošenja, a objavljuje se u »Narodnim novinama«, dnevnom listu i na web-stranicama Ureda Pravobraniteljice za ravnopravnost spolova i Ministarstva uprave.

Ev. broj: PRS-12-01/20-01

Urbroj: 08-20-03

Zagreb, 25. veljače 2020.

Pravobraniteljica
 za ravnopravnost spolova
 Višnja Ljubičić, dipl. iur., v. r.
### NN 22/2020 (28.2.2020.), Pravilnik o dopuni Pravilnika o načinu i postupku izbora doktora specijalista medicine rada

HRVATSKI ZAVOD ZA ZDRAVSTVENO OSIGURANJE

556

Na osnovi članka 126. stavka 3. Zakona o obveznom zdravstvenom osiguranju (»Narodne novine«, broj 80/13., 137/13. i 98/19.) te članka 26. točke 7.a Statuta Hrvatskog zavoda za zdravstveno osiguranje (»Narodne novine«, broj 18/09., 33/10., 08/11., 18/13., 1/14. i 83/15.) Upravno vijeće Hrvatskog zavoda za zdravstveno osiguranje na 54. sjednici održanoj 24. veljače 2020. godine donijelo je

PRAVILNIK

O DOPUNI PRAVILNIKA O NAČINU I POSTUPKU IZBORA DOKTORA SPECIJALISTA MEDICINE RADA

Članak 1.

U Pravilniku o načinu i postupku izbora doktora specijalista medicine rada (»Narodne novine«, broj 12/14., 149/14., 53/17. i 129/17.), u članku 3. iza stavka 2. dodaje se stavak 3. koji glasi:

»(3) Iznimno od stavaka 1. i 2. ovoga članka, ako poslodavac ima ili osnuje više poslovnih jedinica u mjestu sjedišta odnosno više poslovnih jedinica u istom mjestu izvan svog sjedišta može odabrati nadležnog doktora SMR za svaku poslovnu jedinicu pod uvjetom da u svakoj pojedinoj poslovnoj jedinici zapošljava 50 i više radnika.«.

Članak 2.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 025-04/20-01/46

Urbroj: 338-01-01-20-01

Zagreb, 24. veljače 2020.

Predsjednik
 Upravnog vijeća Hrvatskog zavoda
 za zdravstveno osiguranje
 prof. dr. sc. Drago Prgomet, dr. med. spec., v. r.
### NN 22/2020 (28.2.2020.), Pravilnik o izmjeni Pravilnika o pravima, uvjetima i načinu ostvarivanja prava iz obveznog zdravstvenog osiguranja u slučaju ozljede na radu i profesionalne bolesti

Hrvatski zavod za zdravstveno osiguranje

554

Na osnovi članka 128. stavka 4. i članka 131. Zakona o obveznom zdravstvenom osiguranju (»Narodne novine«, broj 80/13., 137/13. i 98/19.) te članka 26. točke 1.a Statuta Hrvatskog zavoda za zdravstveno osiguranje (»Narodne novine«, broj 18/09., 33/10., 08/11., 18/13., 1/14. i 83/15.) Upravno vijeće Hrvatskog zavoda za zdravstveno osiguranje, uz suglasnost ministra nadležnog za zdravstvo na 54. sjednici održanoj 24. veljače 2020. godine donijelo je

PRAVILNIK

O IZMJENI PRAVILNIKA O PRAVIMA, UVJETIMA I NAČINU OSTVARIVANJA PRAVA IZ OBVEZNOG ZDRAVSTVENOG OSIGURANJA U SLUČAJU OZLJEDE NA RADU I PROFESIONALNE BOLESTI

Članak 1.

U Pravilniku o pravima, uvjetima i načinu ostvarivanja prava iz obveznog zdravstvenog osiguranja u slučaju ozljede na radu i profesionalne bolesti (»Narodne novine«, broj 75/14., 154/14., 79/15., 139/15., 105/16., 40/17., 66/17., 109/17., 132/17., 119/18. i 41/19.), u članku 60. riječi: »1. siječnja 2020. godine« zamjenjuju se riječima: »nakon što se za to ispune tehnički uvjeti«.

Članak 2.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 025-04/20-01/45

Urbroj: 338-01-01-20-01

Zagreb, 24. veljače 2020.

Predsjednik
 Upravnog vijeća Hrvatskog zavoda
 za zdravstveno osiguranje
 prof. dr. sc. Drago Prgomet, dr. med. spec., v. r.
### NN 22/2020 (28.2.2020.), Odluka o izmjeni i dopuni Odluke o osnovama za sklapanje ugovora o provođenju specifične zdravstvene zaštite

HRVATSKI ZAVOD ZA ZDRAVSTVENO OSIGURANJE

557

Na osnovi članka 87. stavka 1. Zakona o obveznom zdravstvenom osiguranju (»Narodne novine«, broj 80/13., 137/13. i 98/19.) te članka 26. točke 18. Statuta Hrvatskog zavoda za zdravstveno osiguranje (»Narodne novine« broj 18/09., 33/10., 08/11., 18/13., 1/14. i 83/15.) Upravno vijeće Hrvatskog zavoda za zdravstveno osiguranje, uz suglasnost ministra nadležnog za zdravstvo, na 54. sjednici održanoj 24. veljače 2020. godine donijelo je

ODLUKU

O IZMJENI I DOPUNI ODLUKE O OSNOVAMA ZA SKLAPANJE UGOVORA O PROVOĐENJU SPECIFIČNE ZDRAVSTVENE ZAŠTITE

Članak 1.

U Odluci o osnovama za sklapanje ugovora o provođenju specifične zdravstvene zaštite (»Narodne novine«, broj 47/14., 157/14., 139/15., 28/16., 26/17., 132/17., 119/18., 32/19. i 128/19.), u članku 8. iza stavka 2. dodaje se novi stavak 3. koji glasi:

»(3) U slučaju prestanka rada zdravstvenih radnika u jedinici zakupa doma zdravlja uključenih u mrežu ugovornih subjekata medicine rada, ako su za to ispunjeni uvjeti utvrđeni zakonom kojim se uređuje zdravstvena zaštita i ovom Odlukom, Zavod sklapa ugovor o provođenju specifične zdravstvene zaštite s domom zdravlja, koji u tu svrhu dostavlja potrebnu dokumentaciju radi dokazivanja ispunjavanja propisanih uvjeta.«.

Dosadašnji stavci 3. i 4. postaju stavci 4. i 5.

U dosadašnjem stavku 5., koji postaje stavak 6., broj: »4.« zamjenjuje se brojem: »5.«.

Dosadašnji stavak 6. postaje stavak 7.

Članak 2.

Ova Odluka stupa na snagu osmoga dana od dana objave u »Narodnim novinama«.

Klasa: 025-04/20-01/36

Urbroj: 338-01-01-20-01

Zagreb, 24. veljače 2020.

Predsjednik
 Upravnog vijeća Hrvatskog zavoda
 za zdravstveno osiguranje
 prof. dr. sc. Drago Prgomet, dr. med. spec., v. r.
### NN 22/2020 (28.2.2020.), Odluka o ispravci Odluke o dodjeli priznanja klasa: 061-01/20-01/11, urbroj: 71-06-04/4-20-01 od 5. veljače 2020.

PREDSJEDNICA REPUBLIKE HRVATSKE

533

Na temelju odredbe članka 98. stavka 1. podstavka 5. Ustava Republike Hrvatske (»Narodne novine«, broj 56/90, 135/97, 113/00, 28/01, 76/10 i 5/14 – Odluka Ustavnog suda Republike Hrvatske) i odredbe članka 2., 3. i 24. Zakona o odlikovanjima i priznanjima Republike Hrvatske (»Narodne novine« broj 20/95, 57/06 i 141/06 i 118/19), donosim

ODLUKU

O ISPRAVCI ODLUKE O DODJELI PRIZNANJA

I. Ispravlja se Odluka kojom se dodjeljuje Povelja Republike Hrvatske, za izniman doprinos promicanju i očuvanju hrvatske kulturne baštine i jezika, te osnaživanju njemačko-hrvatske kulturne razmjene u Saveznoj Republici Njemačkoj, klasa: 061-01/20-01/11, urbroj: 71-06-04/4-20-01 od 5. veljače 2020., na sljedeći način:

umjesto: »HRVATSKOJ KULTURNOJ ZAJEDNICI MANNHEIMA«

treba stajati: »NJEMAČKO-HRVATSKOM DRUŠTVU »CROATIA« MANNHEIM«

II. U ostalom dijelu Odluka ostaje neizmijenjena.

Odluka stupa na snagu danom donošenja i objavit će se u »Narodnim novinama«.

Klasa: 061-01/20-01/11
 Urbroj: 71-06-04/4-20-03
 Zagreb, 14. veljače 2020.

Predsjednica
 Republike Hrvatske
 Kolinda Grabar-Kitarović, v. r.
### NN 22/2020 (28.2.2020.), Indeks proizvođačkih cijena industrijskih proizvoda na domaćem tržištu u siječnju 2020.

Državni zavod za statistiku

552

Državni zavod za statistiku objavljuje

INDEKS

PROIZVOĐAČKIH CIJENA INDUSTRIJSKIH PROIZVODA NA DOMAĆEM TRŽIŠTU U SIJEČNJU 2020.

Indeks proizvođačkih cijena industrijskih proizvoda na domaćem tržištu u siječnju 2020. u odnosu na prosinac 2019. iznosi 100,5.

Klasa: 954-02/20-01/01

Urbroj: 555-07-03-20-4

Zagreb, 25. veljače 2020.

Glavna ravnateljica
 Lidija Brković, v. r.
### NN 22/2020 (28.2.2020.), Odluka o prestanku koncesije pomorskog dobra u svrhu izgradnje i gospodarskog korištenja luke posebne namjene – luke nautičkog turizma Rabac

VLADA REPUBLIKE HRVATSKE

537

Na temelju članka 31. stavka 2., a u vezi s člankom 31. stavkom 1. točkom 5. i člankom 80. stavkom 4. točkom 2. Zakona o pomorskom dobru i morskim lukama (»Narodne novine«, br. 158/03, 100/04, 141/06, 38/09, 123/11 – Odluka Ustavnog suda Republike Hrvatske, 56/16 i 98/19), Vlada Republike Hrvatske je na sjednici održanoj 27. veljače 2020. godine donijela

ODLUKU

O PRESTANKU KONCESIJE POMORSKOG DOBRA U SVRHU IZGRADNJE I GOSPODARSKOG KORIŠTENJA LUKE POSEBNE NAMJENE – LUKE NAUTIČKOG TURIZMA RABAC

I.

Koncesija na pomorskom dobru dodijeljena društvu Yacht Club Rabac d.o.o. iz Rabca, Odlukom o koncesiji pomorskog dobra u svrhu izgradnje i gospodarskog korištenja luke posebne namjene – luke nautičkog turizma Rabac (»Narodne novine«, br. 74/00, 126/02 i 141/04), prestaje sporazumnim raskidom Ugovora o koncesiji.

II.

Na temelju ove Odluke ovlašćuje se ministar mora, prometa i infrastrukture da, u roku od 90 dana od dana objave ove Odluke u »Narodnim novinama«, sklopi sporazumni raskid ugovora o koncesiji pomorskog dobra u svrhu izgradnje i gospodarskog korištenja luke posebne namjene – luke nautičkog turizma Rabac, kojim ugovorne strane suglasno utvrđuju da nemaju međusobnih potraživanja.

III.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/20-04/34

Urbroj: 50301-27/20-20-2

Zagreb, 27. veljače 2020.

Predsjednik
 mr. sc. Andrej Plenković, v. r.
### NN 22/2020 (28.2.2020.), Odluka o uvođenju obveze organiziranja i pohađanja treninga za predstavnike Republike Hrvatske u nadzornim i revizijskim odborima

VLADA REPUBLIKE HRVATSKE

535

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18), a u vezi s aktivnošću 1.3.1.1. Nacionalnog programa reformi 2019., Vlada Republike Hrvatske je na sjednici održanoj 27. veljače 2020. godine donijela

ODLUKU

O UVOĐENJU OBVEZE ORGANIZIRANJA I POHAĐANJA TRENINGA ZA PREDSTAVNIKE REPUBLIKE HRVATSKE U NADZORNIM I REVIZIJSKIM ODBORIMA

I.

Ovom Odlukom utvrđuje se obveza organiziranja treninga predstavnika Republike Hrvatske u nadzornim i revizijskim odborima u pravnim osobama od posebnog interesa za Republiku Hrvatsku, kao i u svim drugim pravnim osobama kojima sukladno Zakonu o upravljanju državnom imovinom (»Narodne novine«, broj 52/18) upravljaju Ministarstvo državne imovine i Centar za restrukturiranje i prodaju (u daljnjem tekstu: pravne osobe).

II.

Predstavnici Republike Hrvatske u nadzornim i revizijskim odborima u pravnim osobama, obvezni su jednom godišnje pohađati trening koji će organizirati Ministarstvo državne imovine.

III.

Zadužuje se Ministarstvo državne imovine da jedanput godišnje, a po potrebi i češće, organizira trening za predstavnike Republike Hrvatske u nadzornim i revizijskim odborima u pravnim osobama, o čemu će iste pravodobno obavijestiti.

IV.

Zadužuju se Ministarstvo državne imovine i Centar za restrukturiranje i prodaju da o donošenju ove Odluke izvijeste pravne osobe na čije se članove nadzornih odbora i revizijskih odbora odnosi ova Odluka.

V.

Ova Odluka stupa na snagu osmoga dana od dana objave u »Narodnim novinama«.

Klasa: 022-03/20-04/46
 Urbroj: 50301-26/24-20-2
 Zagreb, 27. veljače 2020.

Predsjednik
 mr. sc. Andrej Plenković, v. r.
### NN 22/2020 (28.2.2020.), Odluka o pokretanju postupka pregovora o sklapanju izmjena i dopuna Dodatka I. Kolektivnom ugovoru za znanost i visoko obrazovanje i imenovanju pregovaračkog odbora Vlade Republike Hrvatske

VLADA REPUBLIKE HRVATSKE

538

Na temelju članka 31. stavka 2. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i članka 13. stavka 1. Zakona o reprezentativnosti udruga poslodavaca i sindikata (»Narodne novine«, br. 93/14 i 26/15), Vlada Republike Hrvatske je na sjednici održanoj 27. veljače 2020. godine donijela

ODLUKU

O POKRETANJU POSTUPKA PREGOVORA O SKLAPANJU IZMJENA I DOPUNA DODATKA I. KOLEKTIVNOM UGOVORU ZA ZNANOST I VISOKO OBRAZOVANJE I IMENOVANJU PREGOVARAČKOG ODBORA VLADE REPUBLIKE HRVATSKE

I.

Pokreće se postupak pregovora o sklapanju izmjena i dopuna Dodatka I. Kolektivnom ugovoru za znanost i visoko obrazovanje (»Narodne novine«, broj 9/19).

II.

U pregovarački odbor Vlade Republike Hrvatske za pregovore o sklapanju izmjena i dopuna Dodatka I. Kolektivnom ugovoru iz točke I. ove Odluke imenuju se:

– dr. sc. Tome Antičić, državni tajnik u Ministarstvu znanosti i obrazovanja

– Ivana Pavlaković, predstavnica Ministarstva znanosti i obrazovanja

– Ružica Vučić, predstavnica Ministarstva znanosti i obrazovanja

– Mirela Zagorac, predstavnica Ministarstva znanosti i obrazovanja

– Mia Horvat, predstavnica Ministarstva znanosti i obrazovanja.

III.

Ova Odluka stupa na snagu danom donošenja, a objavit će se u »Narodnim novinama«.

Klasa: 022-03/20-04/45

Urbroj: 50301-27/25-20-2

Zagreb, 27. veljače 2020.

Predsjednik
 mr. sc. Andrej Plenković, v. r.
### NN 22/2020 (28.2.2020.), Rješenje o imenovanju članice Upravnog vijeća Hrvatskih voda

VLADA REPUBLIKE HRVATSKE

541

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i članka 203. stavka 2. Zakona o vodama (»Narodne novine«, broj 66/19), Vlada Republike Hrvatske je na sjednici održanoj 27. veljače 2020. godine donijela

RJEŠENJE

O IMENOVANJU ČLANICE UPRAVNOG VIJEĆA HRVATSKIH VODA

Imenuje se BERNARDICA RUBČIĆ članicom Upravnog vijeća Hrvatskih voda, s danom 5. ožujka 2020. godine.

Klasa: 080-02/20-01/24
 Urbroj: 50301-15/28-20-02
 Zagreb, 27. veljače 2020.

Predsjednik
 mr. sc. Andrej Plenković, v. r.
### NN 22/2020 (28.2.2020.), Rješenje o razrješenju članice Upravnog vijeća Hrvatskih voda

VLADA REPUBLIKE HRVATSKE

540

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18) i članka 203. stavka 2. Zakona o vodama (»Narodne novine«, broj 66/19), Vlada Republike Hrvatske je na sjednici održanoj 27. veljače 2020. godine donijela

RJEŠENJE

O RAZRJEŠENJU ČLANICE UPRAVNOG VIJEĆA HRVATSKIH VODA

Razrješuje se BERNARDICA RUBČIĆ dužnosti članice Upravnog vijeća Hrvatskih voda, s danom 4. ožujka 2020. godine, radi isteka mandata.

Klasa: 080-02/20-02/14
 Urbroj: 50301-15/28-20-02
 Zagreb, 27. veljače 2020.

Predsjednik
 mr. sc. Andrej Plenković, v. r.
### NN 22/2020 (28.2.2020.), Rješenje o razrješenju pomoćnika ministrice znanosti i obrazovanja

VLADA REPUBLIKE HRVATSKE

539

Na temelju članka 31. stavka 4. Zakona o Vladi Republike Hrvatske (»Narodne novine«, br. 150/11, 119/14, 93/16 i 116/18), članka 46. stavka 1. i članka 69. stavka 2. Zakona o sustavu državne uprave (»Narodne novine«, broj 66/19), Vlada Republike Hrvatske je na sjednici održanoj 27. veljače 2020. godine donijela

RJEŠENJE

O RAZRJEŠENJU POMOĆNIKA MINISTRICE ZNANOSTI I OBRAZOVANJA

Razrješuje se VLADO PRSKALO dužnosti pomoćnika ministrice znanosti i obrazovanja, na osobni zahtjev.

Klasa: UP/I 080-02/20-02/17
 Urbroj: 50301-15/07-20-02
 Zagreb, 27. veljače 2020.

Predsjednik
 mr. sc. Andrej Plenković, v. r.
### NN 22/2020 (28.2.2020.), Rješenje o imenovanju dijela članova i zamjenika članova Savjeta za razvoj civilnoga društva

VLADA REPUBLIKE HRVATSKE

546

Na temelju članka 31. stavka 4. Zakona o Vladi Republike Hrvat­ske (»Narodne novine«, br. 150/11, 119/14, 93/16 i 116/18) i točke IV. Odluke o osnivanju Savjeta za razvoj civilnoga društva (»Narodne novine«, br. 140/09, 42/12, 61/14 i 62/17), Vlada Republike Hrvatske je na sjednici održanoj 27. veljače 2020. godine donijela

RJEŠENJE

O IMENOVANJU DIJELA ČLANOVA I ZAMJENIKA ČLANOVA SAVJETA ZA RAZVOJ CIVILNOGA DRUŠTVA

1. Za članove Savjeta za razvoj civilnoga društva, imenuju se:

– SANJICA KIŠ, na prijedlog Ministarstva zdravstva

– DRAGAN JELIĆ, na prijedlog Ministarstva rada i mirovinskoga sustava

– IVANA PENIĆ, na prijedlog Ureda predsjednika Vlade Republike Hrvatske

– HELENA BEUS, na prijedlog Ureda za udruge.

2. Za zamjenike članova Savjeta za razvoj civilnoga društva, imenuju se:

– VEDRAN SOLDO, na prijedlog Ministarstva zdravstva

– VICKO MARDEŠIĆ, na prijedlog Ministarstva rada i mirovinskoga sustava

– VESNA LENDIĆ KASALO, na prijedlog Ureda za udruge.

Klasa: 080-02/20-01/11
 Urbroj: 50301-15/07-20-02
 Zagreb, 27. veljače 2020.

Predsjednik
 mr. sc. Andrej Plenković, v. r.